section_heading: Povijest
paragraph_text: AN-94 je nastao iz potrebe koja je započela nakon prigovora od strane sovjetskih vojnih trupa o AK-47. AK-47 i kalibar od 7,62x39mm bio je bez sumnje čvrst i pouzdan ali ga je bilo teško kontrolirati prilikom automatske paljbe. Jednostavno, bio je potreban manji kalibar. AN-94 koristi kalibar 5.45x39mm (kao i AK-74). AK-74 prva je ruska automatska puška koja je koristila novi 5,45x39mm kalibar. Ruski dizajneri su uvidjeli da AK-74M uspješniji u smanjenju trzaja prigodom paljbe u odnosu na AK-47, no razlog tome nije bila mehanika nego manji kalibar. Tako je u Sovjetskom Savezu kasnih 70-ih napravljen natječaj za pronalaženje nasljednika za AK-74. Primarni uvjet bio je da nova automatska puška ima preciznost (eng. hit ratio) koja će biti između 1,5 do 2 puta bolja od AK-74.